নিখোঁজ শিশু আতঙ্ক

নিখোঁজ শিশু আতঙ্ক (১৯৭৯ – ১৯৮০-এর দশকের মাঝামাঝি) ছিল মার্কিন যুক্তরাষ্ট্রে অচেনা ব্যক্তিদের দ্বারা শিশু অপহরণ ও হত্যাকাণ্ডকে ঘিরে সৃষ্ট এক ধরনের নৈতিক আতঙ্ক। ১৯৭৯ সালে ইতান প্যাটজ অপহরণ এবং ১৯৮১ সালে অ্যাডাম ওয়ালের অপহরণ ও হত্যাকাণ্ডের পর ঘটনাটি উত্থাপিত হয় এবং পরবর্তী সংবাদমাধ্যমের রিপোর্টগুলো শিশু অপহরণের পরিসংখ্যান অতিরঞ্জিত ও ভ্রান্তভাবে উপস্থাপন করে। এই আতঙ্ক যুক্তরাষ্ট্রে প্রতি বছর ১৫ লাখ শিশু নিখোঁজ বা অপহৃত হয় এমন বিভ্রান্তিকর দাবিকে জনপ্রিয় করে তোলে এবং সাধারণ জনপরিসরে অতর্কিত বিপদ বা অচেনা ব্যক্তির ভীতি আখ্যানটির বিস্তার ঘটায়। এ আতঙ্ক আমেরিকান সংস্কৃতিতে সমকামী ব্যক্তিদের দ্বারা ছেলেশিশুদের যৌন শিকার ও হত্যাকাণ্ড সংক্রান্ত ধারণাগুলোকেও জোরদার করে, বিশেষত সমকামী সিরিয়াল খুনি ওটিস টুল, জন ওয়্যান গ্যাসি এবং র‍্যান্ডি ক্রাফট-এর অপরাধগুলো প্রচারিত হওয়ার পর।

ঘটনার প্রেক্ষিতে যুক্তরাষ্ট্রজুড়ে শিশু অপহরণবিরোধী আন্দোলন গড়ে ওঠে এবং মার্কিন প্রেসিডেন্ট রোনাল্ড রেগন ১৯৮২ সালে "নিখোঁজ শিশু আইন" এবং ১৯৮৪ সালে "নিখোঁজ শিশু সহায়তা আইন" স্বাক্ষর করেন। যার মাধ্যমে ১৯৮২ সালে নিখোঁজ ব্যক্তিদের জাতীয় রেকর্ড ব্যবস্থার সূচনা এবং ১৯৮৪ সালে নিখোঁজ ও শোষিত শিশুদের জন্য জাতীয় কেন্দ্র প্রতিষ্ঠিত হয়।

এই আতঙ্কের ফলে শিশু যৌন নির্যাতন-ভিত্তিক বহু চলচ্চিত্র, তথ্যচিত্র ও টিভি শো নির্মিত হয়, যেমন আদম (১৯৮৩), অ্যামেলিয়া সম্পর্কে কিছু কথা (১৯৮৪), কিডস্ ডোন্ট টেল (১৯৮৫), আটলান্টা শিশু হত্যা (১৯৮৫), চিলড্রেন অফ দ্য নাইট (১৯৮৫), হোয়েন দ্য বাফ ব্রেকস (১৯৮৬) এবং এলম স্ট্রিটে একটি দুঃস্বপ্ন (১৯৮৪), যার শেষোক্তটিতে কাল্পনিক শিশু-হন্তা চরিত্র ফ্রেডি ক্রুগার উপস্থিত ছিল। এছাড়া দুধের কার্টনে নিখোঁজ শিশুদের ছবি ছাপানোও এর ফলে জনপ্রিয় হয়ে ওঠে। ১৯৮৫ সালের পর নিখোঁজ শিশু-সংশ্লিষ্ট জনস্বার্থ কমতে থাকে।

 ইতিহাস 
যদিও মার্কিন যুক্তরাষ্ট্রে শতাব্দীর পর শতাব্দী ধরে শিশু অপহরণের ঘটনা নথিবদ্ধ হয়েছে, অচেনা ব্যক্তির দ্বারা শিশু অপহরণের রিপোর্ট ১৯৮০-এর দশকের আগে খুব কমই জাতীয় পর্যায়ে গুরুত্ব পেয়েছিল। ১৯৭৯ সালে ইতান প্যাট্‌জ স্কুলে যাওয়ার পথে অপহৃত হওয়া এবং ১৯৮১ সালে অ্যাডাম ওয়াল্‌শ-এর অপহরণ ও হত্যাকাণ্ডের পর বিষয়টি নিয়ে জনস্বার্থ বাড়তে থাকে। একই সময়ে যুক্তরাজ্যেও এ ধরনের ঘটনা ঘটে, যেখানে সেনসেশনাল মিডিয়া কাভারেজ জনগণকে বিশ্বাস করায় যে শিশু অপহরণ ও হত্যার হার বৃদ্ধি পাচ্ছে। যুক্তরাষ্ট্রে বারবার দাবি করা হয়েছিল যে বছরে ১৫ লাখ শিশু নিখোঁজ হয়।

১৯৮২ সালে প্রেসিডেন্ট রিগান "Missing Children Act" স্বাক্ষর করেন। দুই বছর পর তিনি "Missing Children's Assistance Act" স্বাক্ষর করেন, যার মাধ্যমে National Center for Missing & Exploited Children প্রতিষ্ঠা পায়।

যদিও এ আতঙ্ক খুব ছোট ছেলেশিশুদের অচেনা ব্যক্তির দ্বারা অপহরণের ধারণাকে জনপ্রিয় করে, ফরেনসিক পরিসংখ্যান দেখায় যে “নিখোঁজ শিশু”র ৯৫%–এরও বেশি ঘটনা ছিল বাড়ি থেকে পালানো—অপহরণ নয়। আর “নন-ফ্যামিলি অ্যাবডাকশন”-এর বেশিরভাগ ক্ষেত্রেই ভুক্তভোগী ছিল কিশোরী মেয়েরা, যেখানে NISMART জানায় যে “স্টেরিওটাইপিক্যাল অপহরণ”-এর ৬৯%–এ ভুক্তভোগী ছিল মেয়েরা, ছেলেরা নয়। এছাড়া, বছরে হাজারো বা লাখো শিশু নিখোঁজ হওয়ার দাবি সত্ত্বেও পরিসংখ্যান দেখায় যে মাত্র কয়েকশো শিশু বাস্তবে অচেনা ব্যক্তির দ্বারা অপহৃত হয়। আরও দেখা যায়, জনগণ সাধারণত অপরিচিত ব্যক্তির অপহরণ ও পিতামাতার দ্বারা শিশু অপহরণ—দুটির মধ্যে পার্থক্য করতে ব্যর্থ হওয়ায় পরিস্থিতি সম্পর্কে ভুল ধারণা তৈরি হয়েছিল।

১৯৮০-এর দশকের মাঝামাঝি জরিপে দেখা যায় যে সাধারণ জনগণের মধ্যে শিশু যৌন নিপীড়ন, অপহরণ ও পর্নোগ্রাফি সম্পর্কে সচেতনতা বৃদ্ধি পেয়েছে। ১৯৮৫ সালের পর নিখোঁজ শিশু–বিষয়ক জনস্বার্থ কমতে শুরু করে।

 সাংস্কৃতিক প্রভাব 
শিশু অপহরণ নিয়ে জনমনে উদ্বেগ এবং সংবাদমাধ্যমের রিপোর্ট, যা প্রধানত প্রাপ্তবয়স্ক পুরুষদের দ্বারা ছেলেশিশুদের অপহরণ ও যৌন নির্যাতনকেই কেন্দ্র করে ছিল, ১৯৮০-এর দশকে “শিকারী সমকামী”–ধারণাকে উসকে দেয়। সমকামী সিরিয়াল খুনি অটিস টুল ১৯৮৩ সালে ওয়াল্‌শ হত্যার দায় স্বীকার করলে এ বর্ণনাকে আরও শক্তিশালী করে। ১৯৮৪ সালে তৎকালীন বিচারক ও পরবর্তী কালে সিনেটর মিচ ম্যাককনেল সেই সময়কার “সমকামী কার্যকলাপের” উন্মুক্ততাকেই “শিশু-ট্র্যাজেডি” বৃদ্ধির জন্য দায়ী করেন।

নিখোঁজ শিশু আতঙ্ক মার্কিন সংস্কৃতিতে “stranger danger” আখ্যানকে জনপ্রিয় করে তোলে, যা প্রাপ্তবয়স্কদের ও শিশুদের বিনোদন সামগ্রীর মাধ্যমে প্রচারিত হয়। এটি দুধের কার্টনে নিখোঁজ শিশুদের ছবি ছাপানোর প্রচলনও বাড়িয়ে দেয়।

১৯৮৩ সালে রিগান ২৫ মে—প্যাট্‌জ নিখোঁজ হওয়ার দিন—কে জাতীয় নিখোঁজ শিশু দিবস হিসেবে ঘোষণা করেন।

 গণমাধ্যমে 
নিখোঁজ শিশুদের নিয়ে একের পর এক টিভি রিপোর্ট প্রচারের প্রেক্ষিতে ১৯৮০-এর দশকে ট্যাবলয়েড ধাঁচের সংবাদ অনুষ্ঠান এবং ট্রু-ক্রাইম শো বেড়ে যায়, যেগুলো প্রায়ই বাস্তবতা ও কল্পনার পার্থক্য স্পষ্ট করতে ব্যর্থ হতো। এরপর টিভিতে শিশু যৌন নির্যাতন-ভিত্তিক এক নতুন ধারার অনুষ্ঠান প্রচার শুরু হয়, যেমন NBC–প্রযোজিত Silent Shame (১৯৮৪), Something about Amelia (১৯৮৪), Kids Don't Tell (১৯৮৫), The Atlanta Child Murders (১৯৮৫), Children of the Night (১৯৮৫), Children of Times Square (১৯৮৫), South Bronx Heroes (১৯৮৬)। ১৯৮৬ সালে When the Bough Breaks এবং A Child's Cry—দুটি পেডোফাইল-অভিযানভিত্তিক চলচ্চিত্র—মুক্তি পায়। ১৯৮৪ সালে Nightmare on Elm Street মুক্তি পায়, যাতে ফ্রেডি ক্রুগার—এক দানবীয় শিশু-নিপীড়ক—ছিল, যে প্রতিশোধমূলক হত্যার পর আবার ফিরে আসে।

১৯৮৩ সালে Adam নামের একটি টিভি ডকুড্রামা নির্মিত হয়, যেখানে ওয়াল্‌শ পরিবারের শিশু অপহরণ–সচেতনতা বাড়ানোর প্রচেষ্টা দেখানো হয়; যা প্রথম প্রচারে প্রায় ৩৮–৫০ মিলিয়ন দর্শক পায় এবং ১৯৮৪ সালে পুনঃপ্রচারিত হয়। প্রথম প্রচারের শেষে তৎকালীন প্রেসিডেন্ট রিগান নিজেও উপস্থিত হয়ে বলেন—"maybe your eyes can bring them home"—এবং তাঁর পেছনে ৫৪ জন নিখোঁজ শিশুর ছবি প্রদর্শিত হয়।

শিশুদের বিনোদনে, জনপ্রিয় লেখক স্ট্যান ও জ্যান বেরেনস্টেইন ১৯৮৫ সালে The Berenstain Bears Learn About Strangers প্রকাশ করেন, এবং উইনি-দ্য-পুহ–কে Too Smart for Strangers (১৯৮৫)–এ অপরিচিতদের এড়িয়ে চলতে দেখা যায়।

 তথ্যসূত্র